

|  |
| --- |
| Lehî- metirsiya heywan û kêzikan |
| Zanyariyên li ser çawan bi heywan û kêzikan re piştî lehiyê tevbigerin  |
| Kurdish Kurmanji | Kurdî KurmancîOFFICIAL |

Wexta ku vedigerin devereke lehî lê rabûye, dibe ku ajalên hov, di nav wan de mişk, mar an pîrhevok, li mal, xanî yan baxçeyê we de asê mabin.

# **Bi maran re tevgeriyan**

* Wexta ku li derve ne:
* ji bo parastina lingên xwe pêlavên stûr, lepik û pantorên dirêj li xwe bikin
* wexta paqijkirina piştî lehiyê pir li dest û lingên xwe miqate bin
* eger hûn marekî bibînin, bi paş de biçin û bihêlin ew riya xwe bidomîne - dest an pêyê xwe nedin wî
* haya we ji marên ku di nava avê de avjenî dikin hebe
* divê hûn bermayiyan ji derdora mala xwe derxînin ji ber ku ew dikarin mar, pîrhevok û mişkan ber bi xwe ve bikişînin.
* Eger hûn marekî di mala xwe de bibînin, netirsin, hêdî jê paşvegerin û bihêlin ku ew riya xwe bidomîne. Dest an pêyê nedin wî. Bo lîsteya margirên ku li herêma we, ji Wezareta Jîngeh, Erd, Av û Plansaziyê re bi 136 186 telefon bikin.
* Eger marek li we bide:
* çermê dora cihê lêdanê neşon
* bêliv bimînin û bi telefona 000 alîkariya bijîşkî ya lezgîn wergirin
* wisan razên yan rûnin ku cihê lêdanê jêrî asta dilê we be.
* şûna lêdanê bi perçeyê paqij û ziwa dapoşînin. Eger hebe, pêçandina qahîm a dora cihê lêdanê jî tewsiye dikin.
* bala xwe bidin dema lêdanê û kingê hatiye pêçandin
* şidandokê bi kar neyînin, şûna lêdanê qut bikin bila jehr derkeve yan hewl bidin jehrê ji birînê bimijin.

# **Bi pîrhevokan re tevgeriyan**

* Eger pîrhevokek li we bide:
* cihê lêdanê bişon û bo arîkariyê bidin kêmkirina êşê qeşayê dayînin ser
* zextê neyînin ser
* eger pîrhevokeke piştsor li we bide yan jî eger nîşaneyên we xirabtir bibin demildest alîkariya bijîşkî bixwazin.

# **Bi mişk û kêzikan re tevgeriyan**

* Mişkên wek mişkê malê û mişkê çolê nexweşiyan tînin. Divê hûn xwarin û tiştên din ku dikarin sitargehekê ji mişkan re çêbike rakin.
* Ji çopê xilas bibin û qapaxekî dayînin ser çopdankê. Eger pêwîst bike dehfikên mişkan li deverên ziwa dayînin.
* Ji ber ku vizik di ava rawestyayî de çêdibin jê dûr bimînin. Bi qasî ku mimkin be bedena xwe dapoşin û mêşparêzan bi kar bînin.
* Mêş nexweşiyan tînin. Bermayiyên xwarinê demildest paqij bikin ji ber ku ew cihek bo mêşan e.
* Eger heywanek we gez yan birîndar bike yan jî kêzik bi stûyê we ve vene, ji bijîşkê xwe şêwir wergirin an jî 7 rojên hefteyê 24 saetên şev û rojê, bi 1300 60 60 24 ji NURSE-ON-CALL re telefon bikin.

Bo wergirtina vê belavokê bi formatê guncaw, emailê bişînin pph.communications@health.vic.gov.au

